hu hu hu de hu pt hu hu hu de hu pt hu hu hu hu hu de hu hu hu hu hu cs hu hu hu hu hu hu hu en hu hu hu hu hu de hu hu hu de hu hu hu de hu hu en fi hu hu hu hu hu pt hu hu hbs_lat hu en hu hu fr hu pt en uk hu hu hu hu hu hu hu hu de hbs_lat hu en hu hu
Karvázy Attila Optikus Mester vagyok. A családi hagyományt követve, közel 40 éve dolgozom a szakmában. Nemcsak munkaként, hanem a hivatásomként tekintek a szakmámra. Számomra a látásproblémákra való megoldáskeresés eredményességének legjobb mércéje az optikánkba betérők közül kikerülő elégedett, jól látó – optikánkat másnak is szívesen ajánló - vevők száma. Emellett sok éve foglalkozom szakmai érdekképviselettel (MOI; MKIK), oktatással (ÁKT), és egy optikus közösség építésével (www.optikaimagazin.hu).
Még pár nap van hátra a nyári szünetből, és az idei tanévkezdés speciális, hiszen a bizonytalan gazdasági helyzetnek köszönhetően máris megindult a lakosság körében a számolgatás: mire mennyit tudnak majd költeni. Ez a szakmánk szempontjából azért fontos, mert minket is érzékenyen érint – az élelmiszerek és a rezsi költségek változása mellett - hogy miként reagálnak a leendő vevőink az iskolakezdés kiadásaira. A kérdés az: hogy egy új szemüveg, hol helyezkedik el a családi költségvetések fontossági sorrendjében.
Már nem egy recessziót vészeltünk át vállalkozóként, ilyenkor megfigyelhető, hogy a lakosság jellemzően a költések visszafogásával reagál. Mivel erre számítani lehet, hasznos, ha egy optika előre kidolgozza a megfelelő stratégiát, iskolakezdési kedvezményeket biztosít a vásárlóknak, szolgáltatási csomaggal igyekszik új vásárlókat az üzletbe csábítani.
Az már jó ideje tudjuk, hogy „celluxmarketing” kora leáldozott, és már régen nem elég egy fekete-fehér A4-es papír, celluxszal kiragasztva a kirakatra, egy egyszerű behívó üzenettel. Mára szerencsére a sok kisvállalkozás – tanulva a korábbi nehéz időszakokból – felépítette a saját vásárlói adatbázisát, rendszeresen tartja a kapcsolatot a vásárlóival a közösségi médiában, jól működő és folyamatosan frissülő modern weboldala van. Kell is, hiszen a multinacionális hálózatok folyamatos országos reklámkampányaira, árakcióira muszáj reagálnia a szakértelmet és a minőséget előtérbe helyező, a MOI tagságát alkotó magyar magánvállalkozói csoportnak.
Véleményünk szerint ezért érdemes egyre nagyobb hangsúlyt adni a megkülönböztethetőségnek. Például:
ismerd meg a nálunk dolgozó szakembereket, akik „nevünket és arcunkat adják” a termék/szolgáltatás mellé,
személyre szabott kiszolgálást tudunk nyújtani,
esetlegesen területileg csak nálunk kapható márkákat forgalmazunk.
Mindenképp javasoljuk, hogy - akár a beszállítóinkkal karöltve – hatékony és bevételt biztosító stratégiát dolgozzunk ki az előttünk álló időszakra. Egyedül sokkal nehezebb sikeresnek maradni, főleg ebben az üzletileg bizonytalan időszakban, de egyáltalán nem lehetetlen.
Keressétek a MOI-t a tagsággal kapcsolatban, vegyétek fel a kapcsolatot beszállítóitokkal, profi marketingesekkel és növeljük az esélyét annak, hogy a szakmánk győztesen kerüljön ki, ebből az amúgy is „pénztárcavadász” időszakból!
Van véleményed? Vitassuk meg az Optikai Magazin Facebook csoportjában!
SALES éléskamra 1. rész
Social média gyorstalpaló optikusoknak – 2. rész
Esélyt a szemnek! - program Kántorjánosiban
Copyright © 2015-2022 Optikai Magazin
Adatvédelmi és jogi nyilatkozat | Impresszum | Szerzői jogok | Kapcsolat |